CELEX: C2005/115/22
Language: et
Date: 2005-05-14 00:00:00
Title: Kohtuasi C-108/05: Eelotsusetaotlus, mille esitas Gerechtshof te's-Gravenhage 27. jaanuari 2005. aasta otsusega kohtuasjas Bovemij Verzekeringen NV versus Benelux-Merkenbureau

14.5.2005   
            
            
               ET
            
            
               Euroopa Liidu Teataja
            
            
               C 115/12
            
         Eelotsusetaotlus, mille esitas Gerechtshof te's-Gravenhage 27. jaanuari 2005. aasta otsusega kohtuasjas Bovemij Verzekeringen NV versus Benelux-Merkenbureau
   (Kohtuasi C-108/05)
   (2005/C 115/22)
   Kohtumenetluse keel: hollandi
   Euroopa Ühenduste Kohus on saanud Gerechtshof te's-Gravenhage 27. jaanuari 2005. aasta otsusega esitatud eelotsusetaotluse kohtuasjas Bovemij Verzekeringen NV v. Benelux-Merkenbureau, mis saabus kohtukantseleisse 4. märtsil 2005.
   Gerechtshof te's-Gravenhage küsib Euroopa Kohtult eelotsust järgmistes küsimustes:
   
               1.
            
            
               ... [välja jäetud]
            
         
               2.
            
            
               Kas direktiivi (1) artikli 3 lõiget 3 tuleb tõlgendada selliselt, et kasutamise käigus (käesoleval juhul Beneluxi-kaubamärgina) eristusvõime omandamiseks nimetatud sätte mõttes on vajalik, et enne registreerimise taotluse esitamist käsitletaks kogu Beneluxi territooriumi, s.t Belgia, Madalmaade ja Luksemburgi asjaomane avalikkus seda tähist kaubamärgina?
               Juhul, kui vastus teisele küsimusele on eitav:
            
         
               3.
            
            
               Kas direktiivi artikli 3 lõikes 3 ette nähtud registreerimise tingimused selle sätte eesmärgist lähtuvalt on täidetud, kui tähise kasutamise tulemusena käsitleb asjaomane avalikkus valdaval osal Beneluxi territooriumist seda kaubamärgina ning kas see valdav osa territooriumist saab olla nt ainult Madalmaade territoorium?
            
         
               4.
            
            
               Kas ühe liikmesriigi (või, nagu käesolevas asjas, Beneluxi territooriumi) ametlikus keeles ühest või mitmest sõnast koosneva tähise kasutamise käigus omandatud eristusvõime hindamisel on vaja arvesse võtta selle territooriumi keelepiirkondi?
               Kas kaubamärgi registreerimiseks, eeldusel, et teised registreerimise tingimused on täidetud, on piisav/nõutav, et asjaomane avalikkus valdaval osal liikmesriigi (või nagu käesoleval juhul Beneluxi territooriumi) keelepiirkonnas, kus seda keelt räägitakse ametliku keelena, käsitleks tähist kaubamärgina?
            
         
      (1)  Nõukogu 21. detsembri 1988. aasta esimene direktiiv 89/104/EMÜ kaubamärke käsitlevate liikmesriikide õigusaktide ühtlustamise kohta (EÜT L 40, 11.2.1989, lk 1).